Կարինա Անդոլենկո

Կարինա Վյաչեսլավովնա Անդոլենկո (, ), կինոյի և թատրոնի ռուս դերասանուհի։

Կենսագրություն 
Կարինա Անդոլենկոն ծնվել է 1987 թվականի սեպտեմբերի 20-ին Ուկրաինայի Խարկով քաղաքում, թատերական ընտանիքում։ Նրա տատն ու պապը եղել են խուլուհամր։ Վաղ տարիքից Կարինա Անդոլենկոն խաղացել է խուլուհամր մարդկանց համար նախատեսված ներկայացումներում, որ բեմադրվում էին Խուլուհամրերի մշակույթի տանը։ Տասներկու տարեկան հասակից Կարինա Անդոլենկոն հաճախել է թատերական ստուդիա, ավարտել է երաժշտական դպրոց, որտեղ սովորել է դաշնամուրի դասարանում։

2009 թվականին Կարինա Անդոլենկոն ավարտել է Մոսկվայի գեղարվեստական ակադեմիական թատրոնի դպրոց-ստուդիան (Կոնստանտին Ռայկինի կուրս)։

Իր առաջին թատերական դերը Կարինա Անդոլենկոն խաղացել է Մոսկվայի գեղարվեստական ակադեմիական թատրոնի դպրոց-ստուդիայի դիպլոմային աշխատանքում, որ եղել է «Վալենսիայի խենթերը» () ներկայացումը։ 2008 թվականին Կարինա Անդոլենկոն խաղացել է իր երկրորդ դիպլոմային դերը «Սատիրիկոն» թատրոնի բեմում՝ կատարելով Կրուգլովայի դերը «Ամեն օր բարեկենդան չի լինի» () ներկայացման մեջ։ Կրթությունն ավարտելուց հետո Կարինա Անդոլենկոն Կոնստանտին Ռայկինի կողմից հրավիրվել է այդ թատրոնի թատերախումբ, որտեղ աշխատել է մինչև 2011 թվականը։

2008 թվականին Կարինա Անդոլենկոն, որ սովորում էր չորրորդ կուրսում, ստացել է իր առաջին գլխավոր դերը կինոյում՝ նկարահանվելով «Վարդեր Էլզայի համար» () քրեական դրամայում։ Դրանից հետո նա սկսում է ակտիվորեն նկարահանվել ֆիլմերում ու հեռուստասերիալներում։

2013 թվականին Կարինա Անդոլենկոն սկսել է աշխատել Մոսկվայի նահանգային թատրոնում, որ ղեկավարում է Սերգեյ Բեզռուկովը։ Դերասանուհին խաղում է Ալեքսանդր Օստրովսկու քանի ստեղծագործությունների հիման վրա բեմադրված «Нашла коса на камень» ներկայացման մեջ և «Սիրանո դը Բերժերակ» ներկայացումում, որի պրեմիերան կայացել է 2015 թվականի մարտի 28-ին։

Կարինա Անդոլենկոն ձախլիկ է։

Դերեր թատրոնում 
 «Սատիրիկոն» թատրոն
 2008 – «Ամեն օր բարեկենդան չի լինի», Ալեքսանդր Օստրովսկի (ռեժիսոր՝ Կոնստանտին Ռայկին) – Դարյա Կրուգլովա

Մոսկվայի նահանգային թատրոն
 2013 – «Нашла коса на камень», Ալեքսանդր Օստրովսկի (ռեժիսոր՝ Սերգեյ Բեզռուկով) – Լիդիա Չեբոքսարովա
 2015 – «Սիրանո դը Բերժերակ», Էդմոն Ռոստան (ռեժիսոր՝ Սերգեյ Բեզռուկով) – Ռոքսանա

Ֆիլմագրություն

Մրցանակներ 
 2010 – Կինոյի դերասանների «Созвездие» VIII միջազգային փառատոնի մրցանակ կնոջ լավագույն գլխավոր դերի համար (ֆիլմ «Արոսու վալս» (), ռեժիսորներ՝ Ալյոնա Սեմյոնովա, Ալեքսանդր Սմիրնով),
 2012 – Մոսկվայի երիտասարդական կինոյի «Отражение» IV բաց փառատոնի մրցանակ կնոջ լավագույն գլխավոր դերի համար (ֆիլմ «Ստորության թվաբանություն» (), ռեժիսոր՝ Ալեքսեյ Լիսովեց),
 2014 – Օմսկի նորամուտների «Движение» ազգային կինոփառատոնի մրցանակ կնոջ լավագույն դերակատարման համար (ֆիլմ «Թարգմանիչ», ռեժիսոր՝ Անդրեյ Պրոշկին)։

Ծանոթագրություններ

Արտաքին հղումներ 
 Карина Андоленко на сайте Московского Губернского театра 
 
 
 Музей знаменитых харьковчан։ Карина Андоленко

Ռուս դերասանուհիներ
ՄԳԱԹ դպրոց-ստուդիայի շրջանավարտներ